ໄຊໂຄລນ Pam ສ້າງ​ຄວາມ​ເສຍ​ຫາຍ​ຢ່າງ​ໜັກ ໃຫ້​ແກ່ ໝູ່ເກາະ Vunuatu 
ໄຊໂຄລນ Pam ສ້າງຄວາມເສຍຫາຍຮ້າຍແຮງ ໃຫ້ແກ່ໝູ່ເກາະ Vunuatu ດ້ວຍລົມທີ່ແຮງ 270 ກິໂລແມັດ ຕໍ່ຊົ່ວໂມງ ພ້ອມ​ດ້ວຍ​ຝົນ​ທີ່​ຕົກ​ໜັກ.
ລົມ ຈາກໄຊໂຄລນຮ້າຍແຮງ ທີ່ພັດຜ່ານໝູ່ເກາະ Vanuatu ໃນເຂດມະຫາສະມຸດປາຊິຟິກເລີ້ມຜ່ອນຄວາມແຮງລົງແລ້ວ ໃນວັນເສົາມື້ນີ້ ຊຶ່ງໄດ້ເຜີຍໃຫ້ເຫັນເຖີງຄວາມເສຍຫາຍຢ່າງ ກວ້າງຂວາງ ແລະລາຍງານ ທີ່ຍັງບໍ່ທັນໄດ້ຮັບການຢືນຢັນ ແຈ້ງວ່າ ມີຜູ້ເສຍຊີວິດຫລາຍສິບຄົນ ການຕິດຕໍ່ຢູ່ໃນເຂດນອກໆ ທີ່ຖືກລົມພາຍຸຖະຫລົ່ມເສຍຫາຍ ຮ້າຍແຮງນັ້ນ ຍັງ ໃຊ້ການບໍ່ໄດ້ ຊຶ່ງໝາຍຄວາມວ່າ ອາດຈະ ໃຊ້ເວລາຕື່ມອີກ ກ່ອນທີ່ຈະຮູ້ເຖິງ ເຂດເຂດຂອງຄວາມເສຍ ຫາຍ ທີ່ເກີດຈາກລົມໄຊໂຄລນ Pam ບັນດາເຈົ້າໜ້າທີ່ສະຫະປະຊາຊາດ ກ່າວວ່າ ເຂົາເຈົ້າມີຄວາມຢ້ານກົວເປັນທີ່ສຸດຫລັງ ຈາກພາຍຸ Pam ໄດ້ປ່ຽນທິດທາງ ແລະພັດຜ່ານເກາະໃຫຍ່ Vanuatu ດ້ວຍຄວາມ ແຮງເຖິງ 270 ກິໂລແມັດຕໍ່ຊົວໂມງ ໂດຍທຳລາຍໝູ້ບ້ານຕ່າໆທັງ ໝົດ ເຮັດໃຫ້ສາຍ ໄຟຟ້າຂາດ ແລະມີຕົ້ນໄມ້ລົ້ມ ອົງການຊ່ວຍເຫລືອຕ່າງໆ ຫວັງວ່າຈະເລີ້ມຈັດສົ່ງການຊ່ວຍເຫລືອບັນເທົາທຸກ ໄປໃຫ້ ໃນວັນອາທິດມື້ອຶ່ນນີ້ ເວລາສະໜາມບິນໃນເມືອງ Port Vila ຄາດວ່າຈະເປີດໃຊ້ຄືນນັ້ນ ບັນດາເຈົ້າໜ້າທີ່ໃນປະເທດ New Zealand ກຳລັງກະກຽມຮັບມືກັບພາຍຸຫົວນີ້ ທີ່ໄດ້ມີການພະຍາກອນວ່າ ຈະພັດຜ່ານພາກເໜືອຂອງປະເທດ ໃນວັນອາທິດ ແລະວັນຈັນ ຈະມານີ້